KOMISIJOS REGLAMENTAS (EEB) Nr. 883/79
1979 m. gegužės 3 d.
iš dalies keičiantis Reglamentą (EEB) Nr. 2960/77 dėl išsamių intervencinių agentūrų laikomo alyvuogių aliejaus pardavimo taisyklių
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo([1]) su paskutiniais pakeitimais, padarytais Reglamentu (EEB) Nr. 590/79([2]), ypač į jo 12 straipsnio 4 dalį,
kadangi Komisijos reglamentas (EEB) Nr. 2960/77([3]) numato, kad būsimieji pirkėjai gali gauti intervencinių agentūrų parduodamų aliejų pavyzdžius;
kadangi norint užtikrinti, kad aliejus, kurio pasiūloma, ir aliejus, kuris yra parduodamas, yra tapatūs, reikėtų numatyti galimybę imti papildomus bandinius prieš užplombuojant skirtą partiją;
kadangi norint palengvinti atsiimti parduotus aliejus atsiėmimo laikas turėtų būti pakeistas, jį priderinant prie skirtos partijos dydžio;
kadangi šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2960/77 iš dalies keičiamas taip:
1. 5 straipsnio 3 dalis keičiama taip:
"3. Nuo 1979 m. sausio 1 d. iki gruodžio 31 d. mažiausia kaina nustatoma be mokesčių alyvuogių aliejaus 100 kg, pristatyto iš sandėlio pirkėjui priklausančiose statinėse, pakrautose į jo nurodytą transporto priemonę, arba pardavėjo autocisternoje."
2. 6 straipsnio antroji dalis pakeičiama taip:
"Šis pavyzdys įpilamas į du etiketėmis paženklintus butelius, kurie užplombuojami, dalyvaujant sandėlininkui ir būsimam pirkėjui arba jo įgaliotam atstovui. Vienas butelis atiduodamas būsimajam pirkėjui, kitas - sandėlininkui."
3. 10 straipsnis pakeičiamas taip;
"10 straipsnis
Intervencinė agentūra nedelsdama registruotu laišku, kurio gavimas patvirtinamas dokumentu, kiekvienam konkurso dalyviui praneša jo dalyvavimo konkurse rezultatus."
4. 11 straipsnio 1 dalis papildoma šia pastraipa:
"Prieš užplombuojant, konkursą laimėjęs dalyvis gali prašyti šio aliejaus pavyzdžio. Šis pavyzdys įpilamas į du etiketėmis paženklintus butelius, kurie užplombuojami, dalyvaujant sandėlininkui ir konkursą laimėjusiam pirkėjui arba jo įgaliotam atstovui. Vienas butelis atiduodamas konkursą laimėjusiam pirkėjui, kitas - sandėlininkui, kad prireikus būtų galima patikrinti, ar produktas, iš kurio pagal 6 straipsnį buvo paimtas pavyzdys, ir parduodamas produktas atitinka."
5. 12 straipsnis pakeičiamas taip:
"12 straipsnis
1. Prieš atsiimdamas aliejų, pirkėjas intervencinei agentūrai sumoka laikiną pardavimo kainą, kuri apskaičiuojama, padauginus partijoje nurodytą kiekį iš siūlomos už partiją kainos.
2. Jei per 13 straipsnio 1 dalyje nustatytą laiką laikinoji suma nesumokama, pardavimas automatiškai atšaukiamas. Tokiu atveju 8 straipsnyje minėtas užstatas prarandamas.
3. Parduodant eksportui pirkėjas, prieš atsiimdamas aliejų, pateikia užstatą, garantuojantį, kad eksportas bus įvykdytas, kaip nurodyta 1 straipsnio 2 dalyje."
6. 13 straipsnis pakeičiamas taip:
"13 straipsnis
1. Pirkėjas atsiima visą jam skirtą partiją. Atsiėmimą galima pradėti, kai tik yra sumokėta 12 straipsnio 1 dalyje minėta laikinoji suma, o parduodant eksportui, - kai pateiktas 12 straipsnio 3 dalyje minėtas užstatas. Atsiėmimas turi būti baigtas ne vėliau kaip keturiasdešimtą dieną nuo tos dienos, kai buvo gauta 10 straipsnyje minėta informacija. Tačiau, jei pirkėjui buvo skirta daugiau kaip 1 000 tonų, atsiėmimas turi būti baigtas ne vėliau kaip šešiasdešimtą dieną nuo tos dienos, kai buvo gauta pirmiau minėta informacija.
2. Pirkėjui pristatytas kiekis gali skirtis nuo kiekio, kuriam buvo paduota paraiška, priklausomai nuo faktiškai esamo kiekio talpykloje pristatymo metu."
7. 14 straipsnio 1 dalis pakeičiama taip:
"14 straipsnis
1. Atsiėmus aliejų, intervencinė agentūra parengia sąskaitą faktūrą galutinei pardavimo kainos sumai. Galutinė suma apskaičiuojama faktiškai atsiimtą kiekį, iš jo atėmus vandens ir priemaišų, viršijančių 0,2 %, svorį pirmo spaudimo alyvuogių aliejaus atveju, o maišyto alyvų išspaudų aliejaus atveju - atėmus vandens ir priemaišų, viršijančių 0,5 %, svorį, padauginant iš pasiūlytos kainos už atitinkamą partiją. Vandens ir priemaišų svoris nustatomas, ištyrus tipišką mėginį pristatymo metu."
8. 21 straipsnio antroji dalis išbraukiama.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1979 m. gegužės 3 d.